
แผนการดำเนินงาน เป็นแผนการที่แสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น เพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่น มีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการทำงานกับหน่วยงานและจำแนกรายละเอียดต่าง ๆ ของแผนงาน/โครงการในแผนการดำเนินงาน


แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสม  และมีประสิทธิภาพรวมทั้งยังเป็นเครื่องมือในการติดตามการดำเนินงานและการประเมินผลให้แนวทางในการดำเนินงานในปีงบประมาณมีความชัดเจนในการปฏิบัติมากขึ้น การติดตามประเมินผล  ณ  สิ้นปีมีความสะดวกมากขึ้นด้วย
ลักษณะของแผนการดำเนินงาน
1. เป็นแผนที่แยกออกมาจากแผนพัฒนาและมีลักษณะเป็นแผนดำเนินการ (Action Plan)


2. เป็นแผนที่จัดทำหลังจากที่ได้มีการจัดทำงบประมาณรายจ่ายประจำปีแล้ว


3. เป็นแผนที่แสดงถึงเป้าหมาย  รายละเอียด  กิจกรรม  งบประมาณ  ระยะเวลาที่ชัดเจน  


4. เป็นการรวมข้อมูลจากทุกหน่วยงานที่จะเข้ามาดำเนินการในพื้นที่องค์กรปกครองส่วนท้องถิ่น
วัตถุประสงค์ของแผนการดำเนินงาน
         

1. เพื่อแสดงถึงรายละเอียด  แผนงาน / โครงการ  พัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณ 2551
       

  2. เพื่อใช้เป็นเครื่องมือสำคัญในการบริหารงานของผู้บริหารท้องถิ่น
       

  3. เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ
     

  4. เพื่อเป็นเครื่องมือในการติดตามการดำเนินงานและการประเมินผล 

     

  5. เพื่อทำให้เกิดการประสานและบูรณาการการทำงานกับหน่วยงานต่าง ๆ ในเขตพื้นที่ขององค์กรปกครองส่วนท้องถิ่น ประชาชนได้รับประโยชน์เพิ่มขึ้นด้วย
-2-
ขั้นตอนการจัดทำแผนการดำเนินงาน


จากระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น 
พ.ศ.2548 ได้กำหนดให้องค์กรปกครองส่วนท้องถิ่นจัดทำแผนปฏิบัติการโดยขั้นตอน ดังนี้
 1. คณะกรรมการสนับสนุนการจัดทำแผนพัฒนารวบรวมแผนงาน โครงการพัฒนาขององค์การปกครองส่วนท้องถิ่น    หน่วยราชการส่วนกลาง  ส่วนภูมิภาค  รัฐวิสาหกิจและหน่วยงานอื่น ๆ   ที่ดำเนินการในพื้นที่ขององค์กรปกครองส่วนท้องถิ่น แล้วจัดร่างแผนการดำเนินงานเสนอคณะกรรมการพัฒนาท้องถิ่น


2. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่น ประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ  เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน
​

ประโยชน์ของแผนการดำเนินงาน
1.  ผู้ปฏิบัติงานรู้ขั้นตอนและรายละเอียดของงานเสมือนปฏิทินการทำงานจึงสามารถนำไปปฏิบัติได้อย่างรวดเร็ว  และมีประสิทธิภาพยิ่งขึ้น


2.  ผู้บริหารสามารถทราบรายละเอียดของโครงการ/กิจกรรมของหน่วยงานต่างๆ ที่ดำเนินการในเขตพื้นที่ตำบลหรือหน่วยงานอื่นๆ  ทำให้สามารถนำไปเป็นเครื่องมือในการบริหารงานตามกระบวนการบริหาร (4’M)  ได้อย่างมีประสิทธิภาพยิ่งขึ้นส่งผลให้ประชาชนได้รับประโยชน์จากการทำงานได้มากยิ่งขึ้นด้วย


3.  ผู้ปฏิบัติงานและผู้บริหาร    สามารถนำแผนปฏิบัติการไปใช้ในการควบคุมการดำเนินงานของตนของหน่วยงานระดับ   กอง / สำนัก    และรวมถึงระดับตำบลให้มีการดำเนินงานอย่างมีประสิทธิภาพและนำไปติดตามประเมินผลได้อย่างสะดวก ถูกต้องและมีประสิทธิภาพต่อไป


4.  ทำให้เกิดความร่วมมืออันดีระหว่างหน่วยงานภาครัฐ  ส่วนกลาง  ส่วนภูมิภาค  โดยเฉพาะในเขตพื้นที่ตำบลสามารถประสานงานได้อย่างบูรณาการ    ทำให้เกิดการทำงานร่วมกันอย่างมีประสิทธิภาพและประสิทธิผล ประชาชนเป็นผู้ได้รับประโยชน์สูงสุด
สารบัญ

